Aquest quadre de comandament mostra una sèrie d'estadístiques dels continguts, l'ús i l'estat dels conjunts de dades del portal de Dades Obertes de Catalunya.
Presenta dades generals per a tots els conjunts de dades, i altres més específiques pels conjunts de dades interns del portal.
Aquest quadre de comandament mostra l'estat dels conjunts de dades que conté el portal de dades obertes de Catalunya.
A continuació us expliquem alguns conceptes clau que us ajudaran a entendre la informació que conté aquest quadre de comandament.
Nombre total de conjunts de dades
A la part superior esquerra trobareu el nombre total de conjunts de dades disponibles a la plataforma de dades obertes.
Aquest valor s'actualitzarà segons els filtres que aneu seleccionant en la resta de visuals.
El terme conjunts de dades interns fa referencia a aquells conjunts de dades que es troben hostatjats a la pròpia plataforma de dades obertes.
En aquests casos disposem d'informació de metadades ben estructurada que podem monitorar de manera senzilla.
D'altra banda, s'anomenen conjunts de dades externs aquells conjunts de dades que es troben en pàgines web diferents de la plataforma de dades obertes.
El contingut d'aquests conjunts de dades és únicament un enllaç que dirigeix a la pàgina on es troben les dades.
En aquests casos, la informació sobre l'estat dels conjunts de dades és limitada.
Freqüència d'actualització dels conjunts de dades interns
Aquest mòdul fa referència a les freqüències d'actualització indicades per a cada conjunt de dades.
A la part superior trobareu la visió actual de la quantitat de conjunts de dades per cada freqüència d'actualització.
Seguidament, en la part inferior, veureu l'evolució temporal d'un indicador concret relacionat amb aquestes dades.
En aquest cas, es mostra la quantitat de conjunts de dades amb actualització freqüent.
Es considera actualització freqüent les freqüències d'actualització mensual i superiors (quinzenal, setmanal, diària, horària, etc.).
Mecanisme d'actualització dels conjunts de dades interns
Aquest mòdul fa referència a la manera com s'actualitza cada conjunt de dades.
A la part superior trobareu la visió actual de la quantitat de conjunts de dades per cada mecanisme d'actualització.
Tot seguit, podeu observar l'evolució temporal d'un indicador concret relacionat amb aquestes dades.
En aquest cas, es mostra la quantitat de conjunts de dades amb actualització automàtica.
Estat de les actualitzacions dels conjunts de dades interns
Aquest mòdul fa referència al compliment de la freqüència d'actualització teòrica indicada.
A la part superior trobareu la visió actual del compliment de la freqüència d'actualització.
Aquest càlcul es fa computant la diferència entre la data actual i la darrera data d'actualització dels conjunts de dades.
Les categories principals son "a temps", per aquells conjunts de dades que compleixen amb la freqüència d'actualització teòrica, i "en retard" per aquells casos en que hi ha retard en les actualitzacions.
Addicionalment, s'informa de quins conjunts de dades no requereixen actualització ("Dades estàtiques") i de quins conjunts de dades no hi ha informació disponible ("Sense informació").
Seguidament, podeu observar l'evolució temporal d'un indicador concret relacionat amb aquestes dades.
En aquest cas, es mostra el percentatge de conjunts de dades que han patit retards en les actualitzacions.
Aquest visual mostra una agrupació dels conjunts de dades segons la categoria que tenen assignada.
Descàrrega de conjunts de dades per mecanisme de descàrrega
En aquest visual es mostra el nombre de descàrregues que s'han realitzat al portal.
La informació es mostra disseminada per mecanisme de descàrrega (de forma manual a través del web o mitjançant la API).